b'\n_START_ARTICLE_\nHeikki Fabian Helminen\n_START_PARAGRAPH_\nHeikki Fabian Helminen (1847\xe2\x80\x931892) oli jyv\xc3\xa4skyl\xc3\xa4l\xc3\xa4inen liikemies. H\xc3\xa4n perusti muun muassa sanomalehti Keski-Suomen, josta tuli vuonna 1917 Suomalaiseen yhdistymisen my\xc3\xb6t\xc3\xa4 Keskisuomalainen.\n_START_SECTION_\nKustantaja\n_START_PARAGRAPH_\nHelminen perusti Keski-Suomi-sanomalehden vuonna 1871, jolloin Suomessa ilmestyi muuta 19 sanomalehte\xc3\xa4. H\xc3\xa4n osti yhdess\xc3\xa4 lehtorien K. G. G\xc3\xb6\xc3\xb6sin ja Johan Ferdinand Canthin kanssa piiril\xc3\xa4\xc3\xa4k\xc3\xa4ri W. S. Schildtilt\xc3\xa4 Jyv\xc3\xa4skyl\xc3\xa4n kirjapainon, jossa sanomalehte\xc3\xa4 aloitettiin painamaan. Kirjapaino myytiin samana vuonna G\xc3\xb6\xc3\xb6sin ja Alexander Georg Weilinin (my\xc3\xb6s jyv\xc3\xa4skyl\xc3\xa4l\xc3\xa4inen opettaja) perustamalle Weilin+G\xc3\xb6\xc3\xb6s-yhti\xc3\xb6lle. Keski-Suomen ensimm\xc3\xa4inen numero ilmestyi 7. tammikuuta 1871._NEWLINE_Helminen toimi perustamansa lehden p\xc3\xa4\xc3\xa4toimittajana kahteen otteeseen, vuosina 1871\xe2\x80\x931873 ja 1881\xe2\x80\x931885.\n_START_SECTION_\nUusien keksint\xc3\xb6jen lumo\n_START_PARAGRAPH_\nPuhelin esiteltiin ensimm\xc3\xa4isen kerran suurelle yleis\xc3\xb6lle Philadelphian maailmann\xc3\xa4yttelyss\xc3\xa4 1876, jossa my\xc3\xb6s Helminen vieraili. H\xc3\xa4n innostui uudesta keksinn\xc3\xb6st\xc3\xa4 ja rakensi vuonna 1878 Muuramessa sijaitsevan maatilansa ja Jyv\xc3\xa4skyl\xc3\xa4n v\xc3\xa4lille Keski-Suomen ensimm\xc3\xa4isen ja yhden koko Suomen varhaisimmista puhelinyhteyksist\xc3\xa4. Yhteys ei ollut kovinkaan k\xc3\xa4ytt\xc3\xb6kelpoinen, mutta se toimi l\xc3\xa4ht\xc3\xb6laukauksena alueen puhelinyhteyksien kehitykselle._NEWLINE_Philadelphian maailmann\xc3\xa4yttelyss\xc3\xa4 esiteltiin my\xc3\xb6s kirjoituskone. Sellaisenkin Helminen p\xc3\xa4\xc3\xa4tti hankkia. Remingtonin kakkosmalli, Suomen ensimm\xc3\xa4isen kirjoituskone, saapui Jyv\xc3\xa4skyl\xc3\xa4\xc3\xa4n vuonna 1877._NEWLINE_Puhelimen ja kirjoituskoneen hankkiminen kuvaavat Helmisen taipumusta uutuudenvieh\xc3\xa4tykseen. H\xc3\xa4nen kerrotaan kuitenkin innostuneen liian monesta asiasta, mink\xc3\xa4 vuoksi liiketoimet joutuivat vaikeuksiin ja Keski-Suomi-lehti vaihtoi omistajaa nopeasti.'